**Стартира проект № BG05M2OP001-3.002-0039**

**„Децата на община Смядово – заедно мечтаят, учат и играят“**

От 06.07.2017 г. Община Смядово започна изпълнението на дейностите по проект №BG05M2OP001-3.002-0039**„Децата на община Смядово – заедно мечтаят, учат и играят“**, по процедура № BG05M20P001-3.002 „Образователна интеграция на учениците от етническите малцинства и/или търсещи или получили международна закрила“ на Оперативна програма „Наука и образование за интелигентен растеж“ 2014-2020 г**.** Стойността на проекта е **272 953, 80 лв.**,от които 232 010, 73 лв.( 85%) финансиране от ЕСФ и 40 943, 07 лв. (15%) Национално съфинансиране. Срок за изпълнение **–** 24 месеца. Община Смядово е бенефициент в партньорство със сдружение „Център за междуетнически диалог и толерантност „Амалипе“ гр. Велико Търново, СУ „Св. Св. Кирил и Методий“ гр. Смядово, ОУ “Васил Априлов“ с. Риш и ОУ „Христо Ботев“ с. Янково.

Основната цел на проекта е подобряване на условията за равен достъп до училищно образование, засилване на мотивацията на ученици и родители за участие в образователния процес, включване на родителите в образователния процес и преодоляване на негативни обществени нагласи, основани на етнически произход.

Специфични цели на проекта: Обхващане и задържане в образователната система на децата и учениците от етническите малцинства, чрез осигуряване на равен достъп до работа в мултикултурна образователна среда. Съхраняване и развиване на културната идентичност на децата и учениците от етническите малцинства и техните връстници, в интеграционна мултикултурна среда. Създаване на педагогическа и творческа среда, която да провокира положителните страни от развитието на децата. Осъзнаване на нуждата от мултиетнически диалог и разбирателство. Засилване мотивацията на учениците за участие в образователния процес чрез реализиране на дейности, свързани с интегрираното обучение на учениците с различен етнически произход. Формиране на нагласи за работа в екип между ученици от различни етноси. Преодоляване на допуснати пропуски при овладяването на българския език. Ангажиране и включване на родители, настойници, общественост и обществени организации в образователния процес. Взаимно опознаване на учениците от различните етноси, развитие на техните интереси и възпитаването им в дух на толерантност. Формиране на познавателни, комуникативни, художествени умения у учениците от етническите малцинства.

По проекта ще бъдат сформирани 7 клуба по интереси в трите училища, намиращи се на територията на община Смядово, в които ще се включат 152-ма ученици, включително ученици и младежи от етнически малцинства (включително роми). Във всяко училище ще бъдат създадени родителски клубове, в които ще се обсъждат въпроси, свързани с образованието на децата и ранното отпадане на ученици от образователната система. Ще бъдат назначени двама образователни медиатори за индивидуална работа с родителите и развиване формите на родителски мониторинг за качеството на образование във включените училища, както и други форми на родителско участие. По проекта ще бъдат назначени логопед и психолог, които ще предоставят специализирана помощ, както на учениците, така и на техните родители, с цел преодоляване на проблемите водещи до ранното отпадане от училище.

В рамките на проекта ще бъдат организирани кампании за преодоляване на стереотипи и негативни нагласи, основани на етнически произход и културна идентичност и кампании за подкрепа на образованието в етнически смесена среда, организирани на училищно ниво с участието на представители от всички етноси.

С изпълнението на проекта се цели да се отговори на конкретните нужди и да се постигне ефективно решаване на основните проблеми, свързани с образователната интеграция на учениците от етническите малцинства, чрез подобряване на образователната среда и активно социално приобщаване. Ще се повиши интереса към училищната институция, което от своя страна ще доведе до намаляване броя на безпричинните отсъствия. Децата едновременно ще опознаят и ще популяризират богатия фолклорен свят на различните етноси. Дейностите в различните клубове ще дадат възможност за изява на талантливи деца и ще насърчи участието на родителите в образователния процес, ще се преодолеят негативните обществени нагласи, основани на етнически произход и културна идентичност.

Община Смядово води целенасочена политика за постигане~~то~~ на значими и устойчиви резултати в сферата на образователната интеграция на учениците от етническите малцинства в рамките на цялата община, което съответства на целите на Стратегията на общината за интегриране на ромите (2012-2020) и плана към нея. Община Смядово ще продължи да следва политика на развитие на образователната интеграция на учениците от етническите малцинства и ще се стреми да предложи все повече възможности за обучение и възпитание на децата и учениците, живеещи на територията на общината, независимо от етническия им произход.